กฎกระทรวงแบ่งส่วนราชการกรมสรรพากร กระทรวงการคลัง (ฉบับที่ 2) พ.ศ. 2567
ประกาศวันที่ 2024-12-20

content: กฎกระทรวง แบ่งส่วนราชการกรมสรรพากร กระทรวงการคลัง (ฉบับที่ ๒) พ.ศ. ๒๕๖๗
content: อาศัยอำนาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๕๔๓ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิกความใน (๘) ของข้อ ๓ แห่งกฎกระทรวงแบ่งส่วนราชการกรมสรรพากร กระทรวงการคลัง พ.ศ. ๒๕๖๐ และให้ใช้ความต่อไปนี้แทน “(๘) กองภาษีระหว่างประเทศ”
sectionNo: 2
content: ข้อ ๒ ให้ยกเลิกความในข้อ ๑๔ แห่งกฎกระทรวงแบ่งส่วนราชการกรมสรรพากร กระทรวงการคลัง พ.ศ. ๒๕๖๐ และให้ใช้ความต่อไปนี้แทน “ข้อ ๑๔ กองภาษีระหว่างประเทศ มีอำนาจหน้าที่ ดังต่อไปนี้ (๑) กำหนดนโยบายเกี่ยวกับทิศทางและมาตรการภาษีระหว่างประเทศให้สอดคล้องกับมาตรฐานสากล (๒)
sectionNo: 2
content: เจรจาและจัดทำอนุสัญญาหรือความตกลงระหว่างประเทศ (๓) ดำเนินการเกี่ยวกับพันธกรณีภายใต้ความตกลง อนุสัญญา และการเจรจา กรอบความร่วมมือระหว่างประเทศหรือองค์การระหว่างประเทศ (๔) ดำเนินงานทางวิชาการด้านภาษีระหว่างประเทศ (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง
sectionNo: 2
content: หรือที่ได้รับมอบหมาย”
sectionNo: 3
content: ข้อ ๓ ให้ยกเลิกความในข้อ ๑๙ แห่งกฎกระทรวงแบ่งส่วนราชการกรมสรรพากร กระทรวงการคลัง พ.ศ. ๒๕๖๐ และให้ใช้ความต่อไปนี้แทน “ข้อ ๑๙ กองวิชาการแผนภาษี มีอำนาจหน้าที่ ดังต่อไปนี้ (๑) กำหนดนโยบายภาษีอากรด้านภาษีสรรพากรให้สอดคล้องกับยุทธศาสตร์ชาติ นโยบายของรัฐบาล และกระทรวงการคลัง (๒)
sectionNo: 3
content: กำหนดกลยุทธ์และจัดทำแผนปฏิบัติราชการเพื่อบริหารจัดเก็บภาษีอากร ให้สอดคล้องกับแผนบริหารราชการแผ่นดิน (๓) เสนอแนะแนวทางเพิ่มขีดความสามารถในการแข่งขันของระบบภาษีอากรของประเทศไทย รวมทั้งประสานความร่วมมือกับหน่วยงานภายนอกที่เกี่ยวข้อง (๔) จัดทำประมาณการจัดเก็บและคืนภาษีอากร
sectionNo: 3
content: พร้อมทั้งติดตามประเมินผลการจัดเก็บภาษีอากรให้สอดคล้องกับประมาณการที่ได้กำหนดไว้ (๕) เสนอแนะแนวทางในการกำหนดระเบียบ แนวปฏิบัติ มาตรการภาษีสำหรับธุรกิจหรือการประกอบการขนาดกลางและขนาดเล็ก และแนวทางการส่งเสริมให้ผู้ประกอบการธุรกิจขนาดกลางและขนาดเล็กเข้าสู่ระบบภาษี (๖) พัฒนาระบบการบริหารต่าง ๆ
sectionNo: 3
content: ที่ไม่อยู่ในความรับผิดชอบของหน่วยงานใด เพื่อนำมาประยุกต์ในการบริหารจัดการของกรม (๗) เสนอแนะแนวทางและจัดทำแผนการบริหารทรัพยากร พร้อมทั้งประเมินผลการปฏิบัติงานตามแผนงานที่ได้กำหนดไว้ (๘) พัฒนาและกำหนดงบประมาณรายจ่ายของกรมให้สอดคล้องกับนโยบายและแผนของกรม (๙)
sectionNo: 3
content: ประสานการเชื่อมโยงข้อมูลกับหน่วยงานภายนอกอื่น ๆ เพื่อการบูรณาการข้อมูลผู้ประกอบการเข้าด้วยกัน (๑๐) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย”
content: ให้ไว้ ณ วันที่ ๑๒ ธันวาคม พ.ศ. ๒๕๖๗ พิชัย ชุณหวชิร รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่ปัจจุบันภารกิจงานด้านภาษีระหว่างประเทศเพิ่มมากขึ้นอย่างมีนัยสำคัญ และจำเป็นต้องเพิ่มขีดความสามารถในการขับเคลื่อนระบบภาษีให้มีประสิทธิภาพมากขึ้น สมควรปรับปรุงการแบ่งส่วนราชการและอำนาจหน้าที่ของกรมสรรพากร กระทรวงการคลัง
content: ให้สอดคล้องกับภารกิจที่เพิ่มขึ้นและเหมาะสมกับสภาพของงานที่เปลี่ยนแปลงไป อันจะทำให้การปฏิบัติภารกิจตามอำนาจหน้าที่มีประสิทธิภาพและประสิทธิผลยิ่งขึ้น จึงจำเป็นต้องออกกฎกระทรวงนี้